31994R2019
L 203/5
JURNALUL OFÍCIAL AL UNIUNII EUROPENE
REGULAMENTUL (CE) NR. 2019/94 AL COMISIEI
din 2 august 1994
privind importul de reziduuri provenite din obținerea amidonului din porumb din Statele Unite ale Americii
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Regulamentul Consiliului (CEE) nr. 1766/92 din 30 iunie 1992 privind organizarea comună a piețelor în sectorul cerealelor (1), modificat ultima dată de Regulamentul (CE) nr. 1866/94 (2), în special articolul 9 alineatul (2),
întrucât, în cadrul Acordului General pentru Tarife și Comerț, Comunitatea Europeană și SUA au decis clarificarea definiției tarifului pentru reziduurile provenite din obținerea amidonului din porumb; întrucât importurile acestor produse în Comunitate sunt supuse analizelor de laborator pentru a se verifica conformitatea acestora cu definiția tarifului; întrucât Serviciul Federal de Inspecție a Grânelor (SFIG) din cadrul Departamentului pentru Agricultură din Statele Unite și industria de morărit hidraulic din SUA, prin revizia regulată efectuată de către autoritățile SUA, atestă că importurile acestor produse din SUA în Comunitate sunt în conformitate cu definiția acceptată;
întrucât, în baza stabilirii unui sistem de certificate însoțitoare pentru verificarea conformității importurilor din SUA, este oportună continuarea aplicării măsurilor obișnuite de control pentru importurile din SUA însoțite de aceste certificate, cât și pentru toate celelalte importuri de reziduuri provenite din obținerea amidonului din porumb;
întrucât comunicarea regulată de către statele membre, către Comisie, a cantităților și valorii produselor importate sub acoperirea acestor certificate este unul din elementele agreate cu SUA pentru a crea o monitorizare cât mai eficientă a aplicării acordului menționat anterior;
întrucât Comitetului de gestionare a cerealelor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
(1) Reziduurile provenite din obținerea amidonului din porumb importate din SUA în Comunitate sub codul NC 2303 10 19 fac obiectul verificărilor pentru stabilirea conformității cu acest cod prin intermediul analizelor de laborator, pentru toate transporturile ce nu sunt însoțite de un certificat eliberat de SFIG și de un certificat eliberat de industria de morărit hidraulic din SUA, în conformitate cu anexa la prezentul regulament.
(2) Transporturile din SUA care sunt însoțite de aceste două certificate și transporturile din toate celelalte țări terțe fac obiectul măsurilor obișnuite de verificare a importurilor.
Articolul 2
Statele membre comunică Comisiei, înainte de sfârșitul fiecărei luni, cantitățile și valoarea produselor importate sub codul NC 2303 10 19 în timpul lunii anterioare și însoțite de certificatele de conformitate prevăzute în articolul 1 alineatul (1).
Articolul 3
Prezentul regulament intră în vigoare la 8 septembrie 1994.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 august 1994.